polyglot-tagger/wikipedia-language-snippets-filtered huggingface dataset:
I Mitany na Mittani dia fanjakana tany amin' ny tapany avaratra amin' ny farira Atsinanana Akaiky tamin' ny Andro Taloha, izay tao amin' ny tapany avaratra-atsinanan’ i Siria ankehitriny no foibeny, ao amin’ ny Telozoron' i Khabour, teo anelanelan’ ny taonjato faha-17 sy faha-13 tal.
1Farany, ry rahalahy, izao no angatahinay sy ihantanay aminareo ao amin' i Jesoa Tompo: efa nianaranareo taminay izay fitondran-tena mety hankasitrahan' Andriamanitra, sady efa arahinareo koa, ka mandrosoa mandrakariva amin' ny fandehanana araka izany.
Ny Tesalôniana voalohany toko fahefatra na Tesalônisianina voalohany toko fahefatra dia toko ao amin' ny Epistily voalohany ho an' ny Tesalôniana na Taratasy voalohany ho an' ny Tesalônisianina, izay epistily na taratasy nosoratan' i Paoly ho an' ny Kristiana any Tesalônika.
Ny aristôkrasia dia fitondrana ara-pôlitika izay itanan' ny olona sangany vitsy anisa ny fahefana amin' ny fomba ôfisialy sady manjakazaka: sarangam-poko, andriana na sarangam-piarahamonina, solontena voafidim-bahoaka na nofidin' izay nodimbasany, sangany ara-tsaina na fitondran' ny teknisiana , eny fa na mety ho ara-pilôzôfia koa aza.
Ny vahoaka italika sasany tao amin' ilay saikinosy dia nampiasa fiteny ao amin' ny fianakaviam-piteny indô-eorôpeana hafa, indrindra fa ny Grika, ary ny hafa dia nampiasa fiteny tsy ao amin' ny fianakavioam-piteny indô-eorôpeana, indrindra fa ny Etroska.
Teraka teto Madagasikara ny ankamaroany ary mbola manana zom-pirenena frantsay ny ankamaroany, satria vao nahazo fahaleovantena ny telo amin' ireo nosy efatra ao amin' ny Vondronosy Kômôro (i Ngazidja sy i Nzwani ary i Mxali -- i Mayotte ihany no mbola frantsay).
Na dia tsy voasoratra ho olom-pirenena frantsay ao amin' ny kônsolatan' i Frantsa aza izy ireo dia noheverin' ny manam-pahefana frantsay ho teratany frantsay hatrany ny Mahôrey, na dia efa nanakaiky ny dingana hanesorana ny zom-pirenena frantsay ka mety hahazo ny zom-pirenena kômôriana.
Ny famonoana Kômôriana tamin' ny taona 1976, izay atao hoe Rotaka na Kafa la Mjangaya dia fandripahana kômôriana tao amin' ny tanànan' i Mahajanga tamin' ny volana Desambra 1976, izay voalaza fa nahafatesana olona maherin' ny 500 ary nahatonga ny teratany kômôriana miisa 15 000 mahery hisesitany.
Ny Kosita na Kositika na ny vahoaka kositika dia ireo mpiteny ny fiteny kositika, sampana ao amin' ny fianakaviam-piteny hamitô-semitika , izay monina indrindra any amin' ny Tandrok' i Afrika sy amin' ny morontsiraky ny Ranomasina Mena, hatrany Sodàna ka hatrany atsimo-atsinanan’ i Ejipta.
Ilay Arabo jeôgrafia ata hoe Al-Mas'ûdî dia nihevitra ny vahoaka kosita, izay ahitana ny Sômaly, ny Afara, ny Beja, ny Ôrômô , ny Sidama, ny Afara, ny Agao, ary foko maro hafa, ho taranak' i Kosy any amin' ny boky Sahalam-bolamena sy fitrandraham-bato sarobidy.
Ny fiteny mazandarany, izay atao hoe fiteny mazany na tabary na geleky, dia fiteny ao amin' ny fianakaviana indô-eorôpeana, ao amin' ny sampana indô-iraniana, ao amin' ny zana-tsampana iraniana avaratra-andrefana, tetenina ao Iràna ao amin' ny faritanin' i Mazanderan.
Ny Slava ôrtôdôksa dia ahitana Belarosiana, Bolgara, Makedôniana, Môntenegrina, Rosiana, Rosina, Serba ary Okrainiana, ary faritana amin' ny fomba amam-panao ôrtôdôksa sy ny soratra sirilika, ary koa ny fifandraisany ara-kolontsaina amin' ny Empira Bizantina (mampiasa ny soratra latina koa ny Môntenegrina sy ny Serba, hanoratany fiteny mitovy).
Ny Slava katôlika dia ahitana Krôatiana, Tseky, Kasobiana, Môraviana, Pôlôney, Sileziana, Slôvaka, Slôvena ary Sôràba, ary voafaritra amin' ny fiantraikany sy ny lova latinany ary ny fifandraisany amin' i Eorôpa Andrefana.
Teratany any Eorazia izy ireo, hatrany Eorôpa Afovoany, Atsinanana ary Atsimo, avaratra sy atsinanana ka hatrany avaratra-atsinanana amin' i Eorôpa sy any Azia Avaratra , ary any Azia Afovoany , ary koa ny ara-tantara tany Eorôpa Andrefana sy Azia Andrefana .
ny Slava Tatsimo: Slôvena , ireo vahoaka ao amin' ny vondrom-piteny slava afovoany-atsimo (21,8 tapitrisa, mizara ara-pôlitika ho Krôatiana , Bôsniana , Serbiana ary Môntenegrina ), ny Makedôniana ary ny Bolgariana , izay nampiana vondrona kely kokoa toa ny Pômaka sy Karasôvena.
Lasa tanàna prôtestanta tsara aro amin' ny ady i Magdeburg izay azon' ny mpikarama an' ady nalefan' ny Empira katôlika, notarihin' ny jeneraly Tilly, ary rava tanteraka tamin' ny fahamaizana tamin' ny 10 Mey 1631 nandritra ny Ady Telopolo Taona (fahamaizana nahafatesana olona miisa 25 000 amin' ny mponina 30 000).
Ity tanàna prôtestanta ity dia niezaka indray naka amin' ny fomba mora ny toerany ara-toekarena, ka nanjary tanàna-orinasa taorian' ny fiovam-penitra ara-taozava-baventy, nefa tsy azony intsony ny anjara toerany afovoany ara-pitsarana sy ara-pôlitika.
Misy vondrom-poko maherin' ny 80 ny any Iràna, izay samy manana ny fiteniny sy ny fomba fiainany ny ao amin' io firenena io, ka ny maro an' isa amin' izany dia ireo mpiteny indô-eorôpeana (ny ankamaroan' ny Iraniana dia miteny fiteny iraniana toy ny fiteny persiana, ny fiteny kiorda na ny fiteny balotsy) sy ny mpiteny amin' ny fiteny torkika .
Ny fanadihadiana dia nanatsoaka fa ny fiakaran' ny hafanana dia vokatry ny asan' ny olombelona ka nahatonga hafanana tafahoatra izay nanenika ny ampahany be amin' i Azia Atsimo-Atsinanana tamin' ny taona 2016 na dia nampitombo avo roa heny aza ny mety hitrangany aza ny El Niño.
Ny Vondro-nosy Maley na Insolindia ny Vondro-nosy Malezia na Vondro-nosy Indiana dia vondro-nosy lehibe indrindra eran-tany, any atsimo-atsinanan' i Azia sy avaratra-andrefan' i Aostralia, ary eo anelanelan' ny Ranomasimbe Indiana sy ny Ranomasimbe Pasifika.
Ireto ny lehibe amin' ny nosin' i Maluku: i Halmahera, i Ceram, i Buru, i Wetar, i Yamdena, i Taliabu, i Utara, i Trangan, i Bacan, i Morotai, i Kobroor, i Mangole, i Ambon, i Sanana, ary i Kai Besar.
Ny finoana ny fisian' ny Apôstazia Lehibe dia toetra mampiavaka ny restaorasiônisma kristiana, izay ahitana vondrona restaorasiônista isan-karazany tsy misy ifandraisany, nipoitra taorian' ny Fifohazam-panahy lehibe faharoa, toy ny Kristadelfiana, ny Olomasin' ny Andro Farany, ny Vavolombelon' i Jehovah, ary ny Iglesia ni Cristo.
Nampiasaina io teny io mba hamaritana ny toetry ny kristianisma nentim-paharazana, indrindra fa ny Eglizy Katôlika, satria nanova ny foto-pampianaran' ny fiangonana voalohany izany ary namela ny kolontsaina grika-rômana nentim-paharazana ao amin' ny fiangonana noho ny fiheverany manokana ny fahefana.
Izany kolontsaina grika-rômana izany dia ny mistery grika-rômana, ny andriamanitry ny mônisman' ny Masoandro toa an' i Mitra sy i Sol Invictus, ny fetin' ny mpanompo sampy sy ny fanompoam-pivavahana amin' ny Masoandro mitraîka ary ny fanompoana sarin-tsampy.
Lohahevitra lehibe amin' izany fomba fijery izany ny fiheverana fa, mba hisarihana sy hampiova finoana ny olona ho amin' ny kristianisma, nampiditra finoana sy fanaon' ny mpanompo sampy tao anatin' ny fivavahana kristiana ny fiangonana any Rôma, fombafomba sy mistery ary fety grika-rômana ny ankamaroany.
Tamin' ny taona 2008, zaridainam-pirenena mirefy 184 630 hektara, amin'ny faritra roa, no natolotra ny "Filankevitra Ambony Momba ny Fiarovana ny Zavaboary" , sampan-draharaham-panjakana miandraikitra ny harena voajanahary, ary natsangana ilay valan-javaboary tamin' ny 2011.
Anisan' ny biby madinika misy nono miaina an-tanety izay mialokaloka ao ny biby mpikiky toy ny Macrotarsomys bastardi sy ny Macrotarsomys petteri , ary ny voalavo mainty , karazam-biby nampidirina; misy ihany koa ny trandraka: Tenrec ecaudatus, Setifer setosus, Echinops telfairi, Geogale aurita ary ny Microgale jenkinsae sy Suncus madagascariensis.
Teo ambany fitondran' ny Rosiana tamin' ny taonjato faha-18 izy ireo, avy eo nampidirin' ny Firaisana Sôvietika ho ao miny tamin' ny taonjato faha-20, izany nisy fiantraikany lehibe teo amin' izy ireo, indrindra fa ny fiovan' ny fiteny sy ny kolontsaina.
I Kazakstàna mahaleo tena, izay vahoaka kazaka ny ankamaroan' ny mponina kazakstaney, dia nanaraka ny pôlitikan' ny famelomana indray ny fomban-drazana kazàka nanomboka tamin' ny taona 1991, ary namerina an-tanindrazana ny ampahany amin' ny zanaka am-pielezana kazàka.
Ny Kazàka dia vahoaka torkika monina indrindra ao Kazakstàna sy ny faritra amin' ny sisintaniny manamorona ny firenena mifanolo-bodirindrina aminy, indrindra fa i Rosia , i Môngôlia (ny aimagan' i Bayan-Ölgii izay ahitana azy 90 % amin' ny mponina), i Ozbekistàna, i Kirgizsitàna ary i Sina .
Tsy mazava ny fiaviany izay mety ho Kaldeana ary mety ho mifandray amin' ny fianakaviana mpanao pôlitika matanjaka tao amin' ny tapany atsimon' ny tanànan' i Uruk, i Nabôpôlasara dia nikomy tamin' i Sinsharishkun mpanjaka tao amin' ny Empira Asiriana Vaovao tamin' ny fotoana nety ho amin' izany izay efa nitondran' i Babilônia faisana tamin' ny korontana ara-pôlitika.
Na dia ny hamerina sy hiaro ny fahaleovantenan’ i Babilônia fotsiny aza tamin’ ny voalohany ny tanjona, ny fitroaran' i Nabôpôlasara nanohitra ny Empira Asiriana Vaovao, izay nanapaka an' i Babilônia nandritra ny taonjato iray mahery, tamin’ ny farany dia nanharava tanteraka an' ilay empira sady nahatonga ny Empira Babilôniana Vaovao hitsangana hisolo izany.
Ny fandreseny nandritra ny fanafihany mitety tany dia nahatonga azy ho mpanjaka natanjaka indrindra tany Azia Andrefana, izay nanjaka tamin' izay azo lazaina ho fanjakana matanjaka indrindra eran' izao tontolo izao, saingy rava haingana ny fanjakany sy ny tarana-mpanjaka naoriny taorian' ny namonoana azy tamin' ny taona 1747.
Ny kihon-dalana teo amin' ny raharaha naha miaramila azy dia nanomboka tamin' ny ady mitety faritra faharoa sy fahatelo nataony tamin' ny Lezgiana nikomy tamin' izany fotoana izany, ary koa ireo foko hafa nikomy tao Dagestana any amin' ny tapany avaratra-andrefana amin' ny faritra misy azy.
Niakatra teo amin' ny fitondrana i Nader nandritra ny fotoana nisian' ny korontana tao Iràna taorian' ny fikomiana nataon' ny Pastona Hôtaky nanonganana ny shah malemy atao hoe Soltan Hoseyn, raha ny fahavalon' ny Safavida, ny Ôtômana, sy ny Rosiana kosa naka ny tanin' i Iràna.
Nanatanteraka ady mitety faritra imbetsaka nanerana ny Afovoany Atsinanana, ny faritr' i Kaokazy, ny faritr' i Azia Afovoany, ary ny faritr' i Azia Atsimo izy, ka isan' izany ny ady tao Herat, Mihmandust, Murche-Khort, Kirkuk, Yeghevārd, Khyber Pass, Karnal, ary Kars.
I Nader Shah Afshar no mpanorina ny tarana-mpanjaka Afsarida tany Iràna ary iray amin' ny mpitondra natanjaka indrindra teo amin' ny tantaran' i Iràna, nanjaka tamin' ny maha shah an' i Iràna azy nanomboka tamin' ny taona 1736 ka hatramin' ny 1747, taona namonoana azy nandritra ny fikomiana.
Tafakambana voalohany tao amin' ny Hôrda Volamena, teo anelanelan' ny taonjato faha-15 sy faha-18 izy ireo no namorona ny Kanatan' i Krimea notarihin' ny taranak' i Genghis Khan, izay nampanaiky ary avy eo dia nampiditra ny Hôrda Volamena .
Ireo niharam-boina tamin' ny taona 1944 tamin' ny fandroahana faobe nodidian' i Staline, ary na dia maro aza no afaka niverina tany nanomboka tamin' ny taona 1989, ny Tatara amin' izao fotoana izao ao amin' ny Repoblikan' i Krimea ankehitriny dia tsy misy afa-tsy 10 % amin' ny mponina 2 400 000.
Na izany aza, ny fanekena ny fiandrianana israeliana amin' i Jerosalema Andrefana ihany no eken' ny maro kokoa ho toy ny fomba fijery ara-diplômasia azo itokisana, satria ny Firenena Mikambana dia mihevitra an' i Jerosalema Atsinanana ho ampahany amin' i Jôrdania Andrefana bodoin' ny Israeliana.
Satria nozaraina tamin' ny alalan' ilay atao hoe "Tsipika Maitso" ilay tanàna (napetraky ny fifanarahana momba ny fampitsaharana ady tamin' ny taona 1949), i Jerosalema Andrefana dia nofaritana tamin' ny fomba ôfisialy hifamakly amin' i Jerosalema Atsinanana, izay nofehezin' i Jôrdania.
Ny mpahay tantara rômana dia manondro mpanjaka fito: i Romulus , i Numa Pompilius, i Tullus Hostilius, i Ancus Marcius, izay heverina ho malaza, avy eo ireo mpanjaka avy amin' ny Etroska: i Tarquinius Priscus sy i Servius Tullius ary i Tarquinius Superbus.
Amin' ny fiafaran' io vanim-potoana io dia niseho i Rôma amin' ny maha tanàna-fanjakana voalamina azy, rehefa mameno ny lovantsofina ny arkeôlôjia, miaraka amin' ny tempoliny maro sy ny tanàn-dehibeny, ka ny tanàn-dehibe Latioma dia nisokatra amin' ny fandraisana singa avy amin' ny kolontsain' ny Grika sy ny an' ny Etroska.
Tsy nambaran' i Andry Rajoelina tamin' ny Malagasy izany fananany zom-pirenena frantsay izany ary tsy nanao fanambaràna momba izany koa izy tamin' ny fametrahany ny antontan-taratasy filatsahan-ko fidina ho filohan' ny Repoblika ka afaka nilatsaka soa aman-tsara.
araka ny hita ao amin' ny Madagate ("Anisan' izany isika eto Madagasikara hatramin' izay, raha tsy mikasika an' ny Jeneraly Gabriel Ramanantsoa izay nandimby ny Filoha Philibert Tsiranana, ny taona 1972. Tsy vitan' ny hoe nanambady frantsay vavy izy fa sady nizaka zom-pirenena frantsay sy malagasy izy.").
Ny hafa indray miaiky fa nangatahin' i Andry Rajoelina ilay zom-pirenena frantsay fa tsy nolovainy tamin' ny ray aman-dreniny, nefa noho ny tsy nampiharana hatry ny ela ny lalàna momba ny zom-pirenena malagasy, ka nahafahan' ny Malagasy maro nanana zom-pirenena roa, dia foana hoazy io lalàna io na dia tsy misy lalàna hafa nanafoana azy.
Rehefa lany soa aman-tsara ho filohan' ny Repoblika i Hery Rajaonarimampianina dia tsy nanaraka ny toromarika nomen' i Andry Rajoelina, ka anisan' izany ny tokony hanendrena praiminisitra atolotry ny antokon' i Andry Rajoelina sy ny tsy tokony hamoronany antoko pôlitika vaovao.
Niteraka ady hevitra izany vaovao izany ka hevitra isan-karazany no nivoaka momba ny fananan' i Andry Rajoelina zom-pirenena tokana na roa sy ny maha ara-dalàna na tsia ny naha filohan' ny Repoblika azy nanomboka tamin' ny taona 2019 sy ny filatsahany ho fidina filohan' ny Repoblika amin' ny taona 2023.
Efa tsy Malagasy i Andry Rajoelina nanomboka tamin' ny nahazoany ny zom-pirenena frantsay tamin' ny taona 2014, ary tsy tokony nitondra an' i Madagasikara amin' ny maha filohan' ny Repoblika azy tamin' ny taona 2019, ka tokony hametra-pialana na hesorina fa mpamadika tanindrazana.
I Romy Voos Andrianarisoa, talen' ny Kabinetran' ny fiadidiana ny Repoblika, fony izy tany Geneva nanatrika ny Fihaonamben' ny Organisation internationale du travail , dia nilaza tamin' ny mpanao gazetin' ny Le Monde fa ny dadan' ny dadaben-dRajoelina dia nizaka ny zom-pirenena frantsay.
Araka ny andininy faha-21-24 ao amin' ny Code civil frantsay dia tsy misy olona azo atsangana ho olom-pirenena frantsay raha tsy voamarina ny firaisam-pony amin' ny fiarahamonina frantsay, indrindra amin' ny alalan' ny fahalalany ampy ny teny frantsay, ny tantaran' i Frantsa, ny kolontsaina frantsay ary ny fiarahamonina frantsay.
Ao amin' ny andininy faha-10 dia anisan' ny takina miaraka amin' ny fanambaràna ny filatsahan-ko fidina ny kopian' ny sora-pahaterahana na ny karapanondrom-pirenena, sy ny taratasy fanamarinana ny fizakana ny zom-pirenena malagasy voaisy daty tsy mihoatra ny telo volana.
Tsy nandova zom-pirenena frantsay amin' ny maha zanak' olona mizaka rahateo ny zom-pirenena frantsay i Andry Rajoelina matoa nangataka izany ary nahazo izany tamin' ny alalan' ny didim-panjakana, araka ny voasoratra ao amin' ny gazetim-panjakana frantsay.
Mbola manan-kery ny didy hitsivolana mifehy ny zom-pirenena malagasy satria mbola tsy misy didy hitsivolana na lalàna nasolo na nanafoana azy sady mbola tsy nisy olona nitondra porofo ny amin' ny fananan' ny Malagasy iray na maro zom-pirenena fratsay nefa mbola mitahiry ny zom-pirenena malagasy, tsy anisan' izany ny olona ao na tao amin' ny Tafika malagasy.
Ny sasany koa dia milaza fa tamin' ny alalan' ny diplômasia no nahazoan' i Andry Rajoelina ny zom-pirenena frantsay fa tsy tamin' ny alalan' ny fangatahana, na dia ny mifanohitra amin' izany aza no marina, dia ny nanaovan' i Andry Rajoelina fangatahana zom-pirenena frantsay.
Isan' izany ny ao amin' ny Bokin' ny Genesisy , ny ao amin' ny Bokin' ny Salamo , 13; 98 , 1), ny ao amin' ny Bokin' i Jeremia , ny ao amin' ny Boky faharoan' i Samoela , ny ao amin' ny Bokin' i Isaia , ary ny ao amin' ny Bokin' i Joela .
1 Samoela 16.13 "Dia noraisin' i Samoela ny tandroka nisy diloilo, ka nohosorany teo afovoan' ny rahalahiny io; ary hatramin' izany andro izany sy tamin' ny andro manaraka, dia nidina tamin' i Davida ny fanahin' ny Tompo Dia niainga Samoela nankany Ramata."
Isaia/Izaia 63.10-11 "10 Fa ireo kosa dia niodina ka nanome alahelo ny Fanahy Masiny ; dia tonga fahavalony Izy ka niady taminy. Ary ny olony dia nahatsiaro ny andro taloha ela, dia ny tamin' i Mosesy. 11 Aiza Ilay nitondra azy mbamin' ny mpiandry ondriny niakatra avy tamin' ny ranomasina? Aiza Ilay nametraka ny Fanahy Masiny tao aminy, ."
Tao Khorasan sy Transoxiana no foiben' ilay empira; tamin' ny fara-fiitarany dia nahafaoka ireto faritra sy firenana ireto ilay empira: i Afganistàna ankehitriny, ny ampahany be amin' i Iràna, i Torkmenistàna, i Ozbekistàna, i Kirgizstàna, i Tajikistàna, ary ampahany amin' i Kazakstàna sy i Pakistàna, nanomboka tamin' ny taona 819 ka hatramin' ny 999.
Ny Empira Samanida dia anisan' ny fanjakana niforona teo anelanelan' ny fandresen' ny Mozilmana an' i Iràna tamin' ny taonjato faha-7 sy ny fianjeran' ny Empira Sasanida, izay nahita ny fiforonan' ny kolontsaina persiana izay nitondra ny lahateny sy ny kolontsaina iraniana ho ao anatin' ny Tontolo Mozilmana.
Mitazona voambolana singaley antitra maro hatramin' ny taonjato faha-10 ka hatramin' ny taonjato faha-12 ny fiteny veda, voambolana sisa tavela tamin' ny fifandraisany akaiky amin' ny fiteny singaley, nefa mitazona voan-teny miavaka maromaro izay tsy avy amin' ny fiteny singaley.
Fanampin' izany, ny vondrom-piarahamonina toa ny Veda Amorontsiraka sy Anoradapora Veda izay tsy mitonon-tena ho Veda dia mampiasa ampahany amin' ny fiteny veda amin' ny fifandraisana mandritra ny fihazana na amin' ny hiram-pivavahana, manerana ilay nosy.
Niditra an-tsehatra tamin' ny raharaha ara-pôlitikan' ny fanjakana maro tao amin' ny Saikanosin' i Arabia ny Empiran' i Aksoma ka tamin' ny farany dia nanitatra ny fitondrany tany amin' ny tapany atsimon' i Arabia taorian' ny nandreseny sy nahazoany an' i Himyar nandritra ny fitondran' i Ella Asbeha.
Niorina teo amin' ny fihaonan' ny lalan' ny raharaham-barotra nampifandray an' i India sy ny tontolon' ny Ranomasina Mediteranea ny Fanjakan' i Aksoma ka lasa mpandray anjara lehibe teo amin' ny raharaham-barotra teo amin' ny Empira Rômana sy i India tamin'ny Andro Taloha.
Tamin' ny taona 330, tamin' ny fanapahan' i Ezana any Aksoma , ny Empiran' i Aksoma no voalohany teto amin' izao tontolo izao nandray tamin' ny fomba ôfisialy ny fivavahana kristiana ho fivavaham-panjakana ka namarana ny fanenjehana ireo fianakaviambe jodeô-kristiana izay betsaka tao.
Ny Fanjakan' i Aksoma, izay antsoina hoe Empiran' i Aksoma na Empita Aksomita na Fanjakana Aksomita, dia fanjakana natanjaka tamin' ny Andro Taloha tao amin' ny Tandrok' i Afrika ao avaratr' i Etiôpia sy Jiboty ary Eritrea ankehitriny.
Ny rasiônalista dia nanana fahatokisana ambony ny saina ka milaza fa ny porofo ara-panandramana sy ara-pizika dia noheverina ho tsy ilaina mba hamantarana ny fahamarinana sasany - amin' ny teny hafa dia misy fomba ahazoana ny voan-kevitra sy ny fahalalana ananantsika dia tsy miankina amin' ny traikefa ara-pahatsapana.
Ny Firenena Miara-Dia dia fiaraha-mientana ara-miaramila iraisam-pirenena notarihan' i Frantsa, ny Fanjakana Mitambatra, ny Empiran' i Rosia, i Etazonia, ny Fanjakan' i Italia ary ny Empiran' i Japàna mba hanoherana ny Empira Afovoany ahitana ny Empiran' i Alemaina, i Aotrisy-Hôngria, ny Empira Ôtômàna, ary ny Fanjakan' i Bolgaria tamin' ny Ady Lehibe Voalohany .
Raha tsy izany dia atao ny fihodinana faharoa ka ny kandidà mahazo laharana aloha teo amin' ny fihodinana voalohany ihany no afaka mandray anjara ao anatin' ny fetra avo roa heny noho ny isan' ny toerana tokony hofenoina, ary izay mahazo vato be indrindra no lany.
Toerana dimy no atokana ho an' ny solon-tenan' ny fivavahana ara-dalàna misy mpino vitsy an' isa: ny Zôrôastriana, ny Jiosy, ny Kristiana Kaldeana ary ny Armeniana (toerana iray ho an' ny Kristiana Armeniana any amin' ny faritra avaratra, ary iray ho an' ireo any atsimo).
Ity môdely ity dia tsy mitovy amin' izay ampiasaina any amin' ireo firenena manana fomban-dalàna anglô-saksôna, izay anaovana ny fanaraha-maso ny fifanarahan' ny lalàna amin' ny lalàmpanorenana eo anatrehan' ny mpitsara tsotra, amin' ny fotoana andavanandro.
Maevarano, Mahajamba, Mahajilo, Mahavavy, Mahavavy Atsimo, Manajeba, Mananjary, Manambaho, Manambato, Manambolo, Manambovo, Manampatrana, Mananara, Mananara Atsimo, Mandrare, Mangarahara, Mania, Mangoky, Mangoro, Maningory, Maningoza, Marimbona, Matitanana, Matsiatra, Menarandra.
Ninga avy any Androy i Monja Jaona tany amin' ny toeram-pambolena any avaratra tamin' ny taona 1928, taorian' ny mosary tany atsimon' i Madagasikara izay nitranga tamin' ny taona 1927-1928, dia nifanerasera tamin' i Jean Ralaimongo, mpikatroka niaro ny zon' olombelona sy ny fidiran' ny Malagasy ho olom-pirenena frantsay.
Rehefa avy nieritreritra ny ho mpitandrina izy, dia nirotsaka tamin' ny tolona pôlitika tamin' ny farany ary niditra tao amin' ny fikambanana miafina Jina na Jiny, izay nanampy azy hanomana ny fikomian' ny Malagasy tamin' ny taona 1947, izay nanagadrana azy.
I Monja Jaona dia mpanao pôlitika malagasy, mpikambana tao amin' ny fikambanana miafina Jiny, mpanorina ny antoko pôlitika Madagasikara Otronin' ny Malagasy , teraka tamin' ny Septambra 1910 tao Amboasary-Atsimo ary maty tao Antananarivo tamin' ny ny 3 Septambra 1994.
Ampiasaina indrindra any Azia Afovoany izy, indrindra any Ozbekistàna (28 tapitrisa eo ho eo amin' ny Ozbeka 30 tapitrisa sy Ozbekistaney 34 tapitrisa), izay manao azy ho fiteny ôfisialy, ary koa any Tajikistàna , any Kirgizistàna , any Torkmenistàna sy any Afganistàna .
Ny zanakalahy faharoan' i Harun al-Rashid, atao hoe Al-Mamun , dia nanandrana namory ny Siita mpandanjalanja; tamin' ny taona 827, dia nandray ny motazilisma izy, ny motazilisma izay sekolin-teôlôjia mikatsaka ny hampifanaraka ny finoana sy ny saina ao amin' ny fivavahana silamo, ho foto-pampianarana ôfisialy.
Ireo kalifa voalohany, hatramin' ny fahadimy, Harun al-Rashid , izay nampakatra amin' ny fara tampony ny herin' ny Abasida, dia tsy maintsy niady tamin' ny fikomiana nateraky ny fahadisoam-panantenan' ireo izay nino ny revôlisiôna ara-tsôsialy.
Ny finoana silamo, izay noheverina ho firahalahian' ny mpino apetraka eo ambany fahefan' ny filoha tompon' ny fahefana ara-pôlitika sy ara-pivavahana, no andry iankinan' ny fanjakana izay hampihatra ny rariny araka ny didy sy ny fampianaran' ny Kor'any sy ny lovam-pampianarana sonita.
Ny betiravy dia zava-maniry maharitra roa taona, manana ravina malama sy lavalava, voniny maitso na mavo mivondrona ka manome edrika lavalava sy toy ny ravinkazo, volena indrindra mba hahazoana ny vodiny lehibe fihinan' ny olombelona sy ny biby ary mba hanamboarana siramamy.
I Jerosalema Atsinanana dia ny ampahany amin' ny tanànan' i Jerosalema izay eo atsinanan' ny sisintany nofaritana tamin' ny taona 1949, atao hoe "Tsipika maitso" (raha araka ny fepetran' ny fifanarahana fampitsaharana ady nosoniavina tao Rhodes tamin' ny 3 Avrily 1949 teo amin' ny governemantan' ny Fanjakan' i Israely sy ny fanjakana hasemitan' i Jôrdania).
Ahitana toerana isan-karazany manan-danja ara-pivavahana ho an' ny fivavahana abrahamika, anisan' izany ny Tanàna Tranainy sy ny toerana masina maro: ny Rindrin' ny Fitomaniana , ny Fasana Masin' i Kristy, ny Môskea al-Aqsa ary ny Tendrombohitry ny Tempoly na ny Tonkotanin' ny Môskea.
Ireo fiangonana ireo dia manantitrantitra ny andinin-teny ao amin’ ny Baiboly toy ny fanaon' ny Hebreo fahiny izay manomboka andro iray amin’ ny filentehan’ ny masoandro, sy ny fitantarana momba ny famoronana ao amin’ ny Genesisy izay ahitana ny “hariva sy ny maraina” namorona ny andro iray, talohan’ ny nanomezana ny Didy Folo .
Mino izy ireo fa ny olombelona rehetra dia tsy maintsy mitandrina ny Didy Folo, anisan’ izany ny Sabata, ary ny fitandremana ny didy rehetra dia andraikitra ara-moraly izay manome voninahitra sy maneho fitiavana an’ Andriamanitra amin’ ny maha-mpahary sy mpanohana ary mpanavotra azy.